b'\n_START_ARTICLE_\nNK Vransko\n_START_SECTION_\nZgodovina\n_START_PARAGRAPH_\nViri iz leta 1938 nam \xc5\xbee navajajo prve vranske nogometa\xc5\xa1e, ki so nogomet spoznali med \xc5\xa1olanjem ali pri vojakih. Leta 1948 so vranski nogometa\xc5\xa1i prvi\xc4\x8d dobili prave nogometne drese in \xc4\x8devlje. Celotno dru\xc5\xa1tvo je najprej vodil Vinko Praprotnik, nato Franc Golob in Maks sor\xc5\xa1ak. Septembra leta 1960 so kon\xc4\x8dno do\xc4\x8dakali zelo za\xc5\xbeeleni vstop v 2. ligo Nogometne podzveze Celje. To je bil v zgodovini vranskega nogometa prvi vstop v redno liga\xc5\xa1ko tekmovanje. V tekmovalnem letu 82/83 so vranski mladinci dosegli 3. mesto v dvanajst\xc4\x8dlanski 2. slovenski ligi vzhod C z najmanj\xc5\xa1im zaostankom za Ojstrico iz Dravograda in za Svobodo Iz Kisovca. Obstajala je celo mo\xc5\xbenost uvrstitve v 1. slovensko nladinsko ligo. V pokalnem tekmovanju MNZ Celje so nastopali kar v \xc4\x8dlanski konkurenci in pri\xc5\xa1li presenetljivo do polfinala kjer so izgubili z 0:1 proti Garnizonom JLA iz Celja. Ta izredna, verjetno najbolj\xc5\xa1a vranska nogometna generacija je bila: Maks Sor\xc5\xa1ak ml., Vojko Vrani\xc4\x8d (vratarja), Sandi Ran\xc4\x8digaj, Janez Pikl, Sre\xc4\x8dko \xc4\x8culk, Tomi Dru\xc5\xa1kovi\xc4\x8d, Miran in Adi Drolc, Peter Lapuh, Jernej Gregl, Jo\xc5\xbee Novak, Janko Natek, Branko Zajc, Beno Kolar, Anton Jo\xc5\xa1t, Iztok Dori\xc4\x8d, Marko Lubec, Matja\xc5\xbe Verdev, Mirando Flere, Janko Rov\xc5\xa1nik, Jani Peklar, Marjan Pe\xc4\x8dovnik, Jani De\xc5\xbeelak, \xc5\xbdivko Anzelc.'